**„Gamta bunda“ (**3 -5 metų vaikams)

Tikslas: domėtis besikeičiančia gyvąja gamta.

Uždaviniai:

* 1. Stebėti gamtos pokyčius;
	2. Atrasti žmogaus ir gamtos sąsajų;
	3. Turtinti žodyną;
	4. Lavinti skaitymo ir rašymo pradmenis;
	5. Menine ir tiriamąja veikla įtvirtinti savo patirtį.

 Sveiki, čia vėl aš - darbštusis skruzdėliukas. Įkvėpk giliau - kvepia pavasariu. Užsimerk ir pasiklausyk - kiek daug paukščių čiulba. Apsidairyk ir pamatyk - aplink paukščiai, vabalai, drugeliai, žolynai dygsta, net gėlės žydi. Ar nori paragaut pavasario? Tikrai gali! Jau teka klevų sula, o gal net ir beržų. Tai labai skanu ir sveika.

 

 KLEVŲ SULA BERŽŲ SULA

Lietuviai pavasario mėnesius pavadino parskrendančių paukščių vardais:

KOVAS, BALANDIS, GEGUŽĖ.

* **KOVAS**

Kovą labai lengvą sumaišyti su juodvarniu, bet juodvarniai skraido su varnomis, o kovai kovo mėnesį parskrenda iš šiltųjų kraštų.

 

**KOVAS**  JUODVARNIS (KRANKLYS)

* **BALANDIS**

Balandžiai parskis balandžio mėnesį. Tai ne miesto balandžiai, o miško balandžiai dar vadinami KARVELIAIS, ULDUKAIS.

 

**MIŠKO BALANDIS** MIESTO BALANDŽIAI

* **GEGUŽĖ**

Gegutė parskrenda gegužės mėnesį.



**GEGUTĖ**

Žmonės laukia pargrįžtančių paukštelių, gamina jiems namelius - inkilėlius. Jie labai skirtingi, kiekvienam paukšteliui pagal jo dydį.

Kovo 10-oji – keturiasdešimties paukščių diena, simbolizuojanti paukščių parskridimą. Yra manoma, kad šią dieną į Lietuvą jau būna sugrįžę svetur žiemojusių 40 paukščių rūšių.



 Dabar pats laikas į padanges dairytis:

prieš saulutę **ČIRENA VIEVERSIAI** 

**KLEGA ŽĄSYS**  

 **KLYKIA GERVĖS** 

**TŪTUOJA GULBĖS** 

 Pavasaris žadina gėles. Surask poras.

<https://learningapps.org/11365961>

Kai pražysta gėlės, visokiausi vabaliukai skuba ieškoti gėlių nektaro.

Rask vienodus vabaliukus

<https://learningapps.org/10817139>

Suskaičiuokite boružėles

<https://learningapps.org/11222571>

Pavasaris mus išvilioja į gamtą, o ar visada elgiamės tinkamai?

<https://learningapps.org/11049718>

Tu turi rankas, kojas, kūną, galvytę, ausytes, nosytę, burnytę, akytes... Augalai irgi turi dalis: lapus, žiedus, stiebą, sėklas, šaknis. Pabandyk surasti jų poras.

<https://learningapps.org/11311209>

**Metas pasakėlei: „Vieversys - artojo paukštelis“**

Žmogus išėjo pavasarį art. Dar anksti anksti pavasarį, dar paukštelių nebuvo. Eina vargšas žmogus elgetaudamas. Sako:

- Padėk dieve. Tas atsakė:

- Ačiū.

- Na, seneli, - sako, - kai tu vaikščioji per pasaulį, ar linksma tau?

Tas senelis sako:

- Tai kodėl? - Taip kaip ir visiems.

- O man, - sako, - labai liūdna.

- O ko tau liūdna? - senelis paklausė.

- Užtat, kad joks paukštelis dar nečiulba. Senelis paėmė žemės, kur buvo prakaito lašas

nulašėjęs, tą žemės saujelę paleido aukštyn - ir pradėjo kilt vieversys. Iškilo ir pradėjo čiulbėt. Tai dabar pirmas artojo paukštelis - vieversys.

Artojas - tai toks žmogus, kuris žemę dirba, kad po to visokius augalėlius ten augintų. **Ar norėtum pabandyti ką nors užsiauginti?** Pasitark su mamyte ar tėveliu, ką auginsit ir būtinai nufotografuokit kaip jums sekasi. Būtų smagu jei net knygelę padarytumėte apie savo augalėlio auginimą.



Parengė mokytoja metodininkė

Regina Dabužinskienė